હું બજારમાં જતો હતો અને અચાનક મારી નજર ડૉ.દવેના દવાખાના ઉપર પડી. ઉનાળાની બળબળતી બપોરે દવે સાહેબના દવાખાનામાં માણસોની ભીડ જોઈને મને દુઃખદ આશ્ચર્ય થયું. દવાખાનું, કોર્ટ પોલીસ સ્ટેશન વગેરે એવા સ્થાન છે જ્યાં ભીડ વધે તો દુઃખદ આશ્ચર્ય થવું જોઈએ. કારણ ત્રણમાંથી કોઈ પણ સ્થાનમાં ઘરાકી વધે તો માનવું કે સમાજ માંદો પડ્યો છે. આ સમાજમાં ઘણા વ્યવસાય એવા છે જેમાં લોકોનું દુઃખ વધે તો પેલા વેપારીઓનું સુખ વધે છે. આમ સમાજના દુઃખ ઉપર જે લોકોનું સુખ આધારિત છે તેવા લોકોમાં દાક્તર, વકીલ, પોલીસ, ભૂવો, દારૃનો વેપારી વગેરે આવે છે.